

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 400-08/18-01/02**

**UR.BROJ: 2198/31-02-19-17**

**Gračac, 4. prosinca 2019. godine**

Temeljem odredbi članka 14. Zakona o proračunu (“Narodne novine” 87/08, 136/12, 15/15) i članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18), Općinsko vijeće Općine Gračac na svojoj 18. sjednici, održanoj 4. prosinca 2019. godine, donosi

**Odluku o izmjeni i dopuni**

**O D L U K E**

**o izvršavanju Proračuna Općine Gračac za 2019. godinu**

**Članak 1.**

U Odluci o izvršavanju Proračuna Općine Gračac za 2019. godinu („Službeni glasnik Općine Gračac 10/18, 3/19, 5/19), u čl. 4. mijenja se i glasi:

„ Članak 4.

Svaki rashod i izdatak iz proračuna mora se temeljiti na vjerodostojnoj knjigovodstvenoj ispravi kojom se dokazuje obveza plaćanja.

Odgovorna osoba mora prije isplate provjeriti i potpisati pravni temelj i visinu obveze koja proizlazi iz knjigovodstvene isprave.

Plaćanje predujma može se ugovoriti samo u iznimnim slučajevima i na temelju prethodne suglasnosti općinske načelnice.

Iznimno od stavka 3. ovog članka, dozvoljeno je plaćanje predujmom bez suglasnosti načelnice do pojedinačnog iznosa od 5.000,00 kn.

Stvarna naplata i ostvarenje prihoda i primitaka nisu ograničeni planom i procjenom prihoda u Proračunu.

Iznosi rashoda izdataka utvrđeni u Proračunu smatraju se maksimalnim svotama, tako da u 2019. godini, prema ovom Proračunu, ne smiju biti veći od 29.151.134,94 kuna.“

**Članak 2.**

Ova Odluka stupa na snagu dan nakon objave u «Službenom glasniku Općine Gračac».

**PREDSJEDNIK:**

**Tadija Šišić, dipl. iur.**